
_START_ARTICLE_
Kaukasisk ovtcharka
_START_SECTION_
Raceforbud
_START_PARAGRAPH_
Kaukasisk ovtcharka er en forbudt hunderace i Danmark. Forbuddet gælder både besiddelse og avl. Ydermere er det forbudt at avle krydsninger. Den 1. juli 2010 blev den nuværende hundelov vedtaget i det danske Folketing, hvor racen kaukasisk ovtcharka blev inkluderet i listen over forbudte hunde, der således blev ulovliggjort. Dog eksisterer der en såkaldt overgangsordning for hundeejere, som allerede på tidspunktet for vedtagelse af hundeforbuddet var i besiddelse af racen.
_START_SECTION_
Udstillingsforbud
_START_PARAGRAPH_
Justitsministeriet har meddelt Dansk Kennelklub (DKK), at det ikke er tilladt at udstille forbudte hunderacer uden mundkurv. DKK har derpå valgt, at kaukasisk ovtcharka ikke kan udstilles.